CELEX: 62021TN0257
Language: hr
Date: 2021-05-14 00:00:00
Title: Predmet T-257/21: Tužba podnesena 14. svibnja 2021. – Basaglia/Komisija

28.6.2021   
            
            
               HR
            
            
               Službeni list Europske unije
            
            
               C 252/32
            
         
      Tužba podnesena 14. svibnja 2021. – Basaglia/Komisija
      (Predmet T-257/21)
      (2021/C 252/43)
      Jezik postupka: talijanski
      
         Stranke
      
      
         Tužitelj: Giorgio Basaglia (Milano, Italija) (zastupnici: G. Balossi, F. Fimmanò i G. Borriello, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da naloži Europskoj Komisiji da naknadi štetu koju je pretrpio Giorgio Basaglia iz razloga iznesenih u tužbi, na temelju izvanugovorne odgovornosti za štetu, u ukupnom iznosu od barem 5 013 328,64 EUR.
      
         Tužbeni razlozi i glavni argumenti
      
      U prilog tužbi, tužitelj se poziva na jedan tužbeni razlog i poglavlje koje se odnosi na određivanje visine pretrpljene štete.
      O izvanugovornoj odgovornosti u ovom predmetu tužitelj iznosi:
      
                  —
               
               
                  presudom od 23. rujna 2020. (predmet T-727/19, Basaglia/Komisija) Opći sud je poništio odluku Europske komisije o odbijanju tužiteljeva zahtjeva za pristup dokumentaciji;
               
            
                  —
               
               
                  tom je presudom osobito potvrđena nezakonitost postupanja Komisije kada je jednostrano ograničila tužiteljevo pravo pristupa traženoj dokumentaciji;
               
            
                  —
               
               
                  iz navedenog nezakonitog postupanja proizišla je očita šteta, kako u kaznenim postupcima koji su u tijeku protiv tužitelja, tako i u poreznom postupku pred Revizorskim sudom – jer niti u jednom od ta tri postupka tužitelj nije mogao u potpunosti izložiti svoju obranu; i
               
            
                  —
               
               
                  postoji jasna uzročna veza između nezakonitog postupanja i pretrpljene štete.